Majlis Daerah Yong Peng

Majlis Daerah Yong Peng (MDYP) merupakan Pihak Berkuasa Tempatan (PBT) yang mengurus serta mentadbir kawasan Yong Peng di Johor, Malaysia. Sejarah Majlis Daerah Yong Peng yang dahulunya dikenali sebagai Majlis Daerah Batu Pahat Timur diasaskan pada 1 September 1979. Penyusunan semula Majlis Daerah Yong Peng dijalankan dengan menyatukan beberapa buah kawasan Penguasa Tempatan mengikut kuasa yang telah diberi dibawah Seksyen 10 (1) Akta Kerajaan Tempatan 1976 untuk ditadbir oleh satu Lembaga Pengurus. Penguasa-Penguasa Tempatan yang disatukan adalah seperti berikut:- Majlis Tempatan Yong Peng Majlis Tempatan Ayer Hitam Majlis Tempatan Parit Sulong Majlis Tempatan Seri Medan Majlis Tempatan Kangkar Bahru Majlis Tempatan Parit Yaani Majlis Tempatan Lam Lee Keputusan untuk menubuhkan Majlis Daerah Yong Peng telah dibuat dalam R.M. 1048/76 bertarikh 10 Ogos 1976, dimana Kerajaan Negeri telah melancarkan Penyusunan Semula Majlis Daerah Yong Peng pada 1.11.1976. Penubuhan Majlis Daerah Yong Peng telah dimasukkan dalam Pemberitahu Seksyen 3 Akta 171 dan telah diwartakan dalam Warta Kerajaan Johor bil. JPU 6 & 7 bertarikh pada 25 Jun 1981 sebagaimana Pelan Warta 1269. Tarikh berkuatkuasa pengwartaan adalah pada 1 September 1979 meliputi kawasan seluas 12,680 hektar. Keluasan Majlis Daerah Yong Peng semasa penubuhan terbahagi kepada dua bahagian pentadbiran seperti berikut: Kawasan Operasi - 3410.5 hektar Kawasan Kawalan - 9269.1 hektar Bandar Yong Peng yang berkeluasan 1,911.6 hektar, dengan jumlah penduduk di sekitarnya seramai 29,046 orang. Sebahagian besar penduduk di pekan ini adalah berketurunan Cina. Semasa zaman darurat di Tanah Melayu pada pertengahan dekad 1950-an, Yong Peng merupakan salah satu kampung baru Cina yang bertujuan untuk mengasingkan penduduknya daripada memberi bantuan kepada pihak komunis. Yong Peng kini mempunyai dua jalan keluar ke Lebuhraya Utara-Selatan, dengan Kuala Lumpur di utara, dan Johor Bahru di selatan. Rujukan https://www.mdyongpeng.gov.my/ Pautan luar Portal Rasmi Majlis Daerah Yong Peng